wickkiey/tamil-wikipedia-chunked huggingface dataset:
# சிலாங்கூர் சுல்தான் மூசா கியாதுதீன்

## அரியணை சர்ச்சைகள்

### பிரித்தானிய இராணுவ நிருவாகம்

இதற்கிடையில், சுல்தான் இசாமுதீன்1943-ஆம் ஆண்டு முதல் சப்பானியர்களுடன் ஒத்துழைக்க மறுத்துவிட்டார். அத்துடன் சப்பானியர்கள் சுல்தான் இசாமுதீனுக்கும் அவருடைய பிள்ளைகளுக்கும் வழங்கிய உதவித் தொகையையும் சுல்தான் இசாமுதீன் வாங்க மறுத்துவிட்டார்.  
இரண்டாம் உலகப் போருக்குப் பிறகு, 1945-ஆம் ஆண்டு பிரித்தானியர்கள் மலாயாவுக்குத் திரும்பினர். அந்தக் கட்டத்தில் மவுண்ட்பேட்டன் பிரபு அவர்களின் கீழ் இயங்கிய பிரித்தானிய இராணுவ நிருவாகத்தால் சுல்தான் மூசா கியாதுதீன் அரியணையில் இருந்து அகற்றப்பட்டார். சிலாங்கூர் சுல்தான் இசாமுதீன் சிலாங்கூர் சுல்தானாக மீண்டும் பதவியேற்றார்.
# சிலாங்கூர் சுல்தான் மூசா கியாதுதீன்

## இறப்பு

பிரித்தானிய இராணுவ நிருவாகத்தால் பதவிநீக்கம் செய்யப்பட்ட சுல்தான் மூசா கியாதுதீன் கொக்கோசு (கீலிங்) தீவுகளுக்கு நாடு கடத்தப்பட்டார். அங்கு அவர் பத்தாண்டுகள் இருந்தார். பின்னர், அவர் நோய்வாய்ப்பட்டு சிலாங்கூருக்குக் கொண்டுவரப்பட்டார். சில மாதங்களுக்கு பின்பு அவர் நவம்பர் 8, 1955 அன்று கோலாலம்பூரில் காலமானார்.  
சுல்தான் மூசா அவருடைய தந்தையின் கல்லறைக்கு அருகில் கிள்ளான் அரச கல்லறையில் *(Sultan Sulaiman Mosque)* அடக்கம் செய்யப்பட்டார். அவரின் மனைவி, துங்கு சரிபா மஸ்துரா பிந்தி சையத் அகமது சகாபுதீன்; சுல்தான் மூசாவின் குறுகிய ஆட்சிக் காலத்தில் **தெங்கு பரமேசுவரி** *(Tengku Permaisuri)* அல்லது சிலாங்கூர் அரசியாகப் பொறுப்பு வகித்தார். துங்கு சரிபா மஸ்துரா 1958-இல் காலமானார். இந்தத் தம்பதியருக்கு பிள்ளைகள் இல்லை.  
மலேசிய வரலாற்றில் பிரித்தானிய குடியேற்றவியத்திற்கு எதிராகக் குரல் கொடுத்த அரச மரபு ஆளுநர்களில் **சிலாங்கூர் சுல்தான் மூசா கியாதுதீன்** தனித்துவம் பெற்றவராக அறியப்படுகிறார்.
# ஆகா கான் பெண்கள் மருத்துவமனை

**ஆகா கான் பெண்கள் மருத்துவமனை** (*Aga Khan Hospital for Women*) முதலில் 1979 ஆம் ஆண்டு மகப்பேறு இல்லம் எனப்படும் பெண்களுக்கான ஆகா கான் மருத்துவமனையாக நிறுவப்பட்டது. கராச்சியின் புறநகர்ப் பகுதியான கரிமாபாத்தில் 41 படுக்கைகள் கொண்ட மகப்பேறு வசதி கொண்ட சுகாதார சேவையை இம்மருத்துவமனை வழங்குகிறது. இம்மருத்துவமனை வளாகத்தில் ஆகா கான் நோயறிதல் மையம் மற்றும் நாள் அறுவை சிகிச்சை மையம், ஆகியவை அமைந்துள்ளன. மருத்துவமனையை நோயறிதல் மற்றும் அறுவை சிகிச்சை சேவைகளுடன் கரிமாபாத்து நிறைவு செய்கிறது. இப்பிரிவுகள் ஆகா கான் சுகாதார சேவை இன்டர்நேசனல் ரெபரல் அமைப்பின் ஒரு பகுதியாகும். கராச்சியின் பல்வேறு பகுதிகளில் உள்ள நோயாளிகளுக்கு உயர்தர அடிப்படையிலான ஒருங்கிணைந்த சுகாதார அமைப்பைச் செய்யும் நோக்கத்துடன் 2010 ஆம் ஆண்டில் ஆகா கான் பல்கலைக்கழக மருத்துவமனையுடன் இம்மருத்துவமனை ஒருங்கிணைக்கப்பட்டது.
# நேகா மங்கனி

**நேகா மங்கனி** (*Neha Mankani*) பாக்கித்தானைச் சேர்ந்த ஓர் மருத்துவச்சியும் மற்றும் பிபிசியின் உத்வேகம் அளிக்கக்கூடிய உஅலகின் 100 பெண்கள் பட்டியலில் இடம் பெற்றவர். மருத்துவச்சிகளின் முக்கியத்துவத்தை ஊக்குவிப்பதற்கும், நோயாளியின் பராமரிப்புக்கான நிதியை திரட்டுவதற்கும் கூடுதலாக, மருத்துவச்சிகள் மற்றும் சுகாதாரத்தில் காலநிலை மாற்றத்தின் தாக்கங்கள் குறித்து கவனத்தை ஈர்க்கவும் இவர் பணியாற்றியுள்ளார்.
# நேகா மங்கனி

## கல்வி

நேகாவின் குடும்பம் இவரது கல்விக்கு தொடர்ந்து ஆதரவளித்தது. இலாகூர் மேலாண்மை அறிவியல் பல்கலைக்கழகத்தில் சமூக அறிவியலில் இளங்கலை பட்டம் பெற்றார். பின்னர் இவர் அமெரிக்காவிற்கும் பிற நாடுகளுக்கும் இடையிலான கலாச்சார உறவுகள், கலாச்சார இராஜதந்திரம் மற்றும் கலாச்சாரத் திறனை மேம்படுத்துவதை நோக்கமாகக் கொண்ட பல அமெரிக்க கலாச்சார பரிமாற்றத் திட்டங்களில் ஒன்றான புல்பிரைட் பள்ளியில் பயின்றார். கொலம்பியா பல்கலைக்கழகத்தில் பொது சுகாதாரத்தில் முதுகலைப் பட்டம் பெற்றார். இவர் சர்வதேச மருத்துவச்சிகள் கூட்டமைப்பின் இளம் தலைவர்கள் திட்டத்திலும் பங்கேற்றார்.
# நேகா மங்கனி

## தொழில் வாழ்க்கை

தனது முதுகலைப் பட்டத்தைப் படிக்கும் போது, நேகா உகாண்டா அகதிகள் முகாமில் ஒரு கோடை காலத்தில் பணியாற்றினார். தனது முதுகலைப் பட்டம் பெற்ற பிறகு, நேகா லேடி டஃபெரின் மருத்துவமனை மருத்துவச்சித் திட்டத்தில் சேர்ந்தார்.  
பிரசவத்திற்கு முந்தைய, பிரசவத்திற்குப் பிந்தைய மற்றும் குழந்தை சுகாதாரத்தை பராமரிக்க முடியாத குடும்பங்களுக்கு நிதி உதவியை வழங்குவதற்காக மங்கனி 2019 ஆம் ஆண்டில் கராச்சியில் *மம்மா பேபி ஃபண்ட்* என்ற தொண்டு நிறுவனத்தை நிறுவினார். மருத்துவச்சி தொழிலுக்கு கூடுதலாக, நேகா மற்ற நோயாளிகளுக்கு சிகிச்சை அளிப்பதன் மூலமும், பேரிடர் மீட்புத் திட்டங்களைத் தயாரிப்பதன் மூலம் சமூகத்திற்கும் சேவை செய்துள்ளார்.  
2021 ஆம் ஆண்டு நிலவரப்படி, நேகா சிந்து மருத்துவமனை மற்றும் சுகாதார வலையமைப்பின் முதன்மை பராமரிப்பு அமைப்புகளில் மருத்துவச்சி திட்டங்களை அமைத்து நிர்வகிக்க பணியாற்றி வந்தார். இந்தப் பணியின் ஒரு பகுதியாக, வெள்ளத்தால் பாதிக்கப்பட்ட பகுதிகளுக்கும், உள்நாட்டில் இடம்பெயர்ந்தோர் முகாம்களுக்கும் சென்று, குழந்தைகளைப் பெற்றெடுப்பதற்கான பொருட்களை வழங்கினார். இவரது முயற்சிகள் குறித்து ஒரு சிறு ஆவணப்படம் தயாரிக்கப்பட்டது. டிசம்பர் 2022 இல் பிபிசி இவரை இரண்டாவது முறையாக நேர்காணல் செய்தது. அதில் இவர் பாக்கித்தான் பெண்களிடையே நிலவும் ஊட்டச்சத்து குறைபாட்டின் தாக்கங்கள் குறித்து விவாதித்தார்.  
நேகா மங்கனி சர்வதேச மருத்துவச்சிகள் கூட்டமைப்பு, உலகளாவிய ஆரோக்கியத்தில் பெண்கள், தெற்காசியாவிற்கான புஷ் பிரச்சாரத்தின் பிராந்திய ஒருங்கிணைப்பாளர், மற்றும் பாக்கித்தானின் கராச்சி அத்தியாயத்தின் மருத்துவச்சிகள் சங்கத்தின் தலைவர் போன்ற பதவிகளில் இருக்கிறார். மார்ச் 2024 இல், கலிபோர்னியாவின் கோலெட்டாவில் நடந்த அனைத்துலக பெண்கள் நாள் கொண்டாட்டத்தில் பேச நேகா மங்கனி அமெரிக்கா சென்றார்.
# நேகா மங்கனி

## அங்கீகாரம்

2021 ஆம் ஆண்டில், உலகளாவிய சுகாதாரத்தில் பெண்கள் அமைப்பு வழங்கிய *பியாண்ட் அப்ளாஸ்: ஹெராயின்ஸ் ஆஃப் ஹெல்த்* 2021 விருதை வென்ற ஏழு பெண் சுகாதாரப் பணியாளர்களில் மங்கனியும் ஒருவர்.  
மார்ச் 2023 இல், மங்கனி பாக்கித்தானின் அமெரிக்கத் தூதரகம் வழங்கிய 2023 துணிச்சலான பெண் பட்டியலில் இடம் பெற்றார். நவம்பர் 2023 இல், மங்கனி பிபிசியின் உத்வேகம் அளிக்கக்கூடிய 100 பெண்கள் பட்டியலில் இடம் பெற்றார்.
# எட்டயபுரம் சமஸ்தானம்

**எட்டயபுரம் சமசுதானம்**, திருநெல்வேலி சீமையைச் சேர்ந்த பாளையம் ஆகும். இது தற்போது தமிழ்நாட்டின் தூத்துக்குடி மாவட்டத்தில் அமைந்துள்து இது. துவக்க காலத்தில் விஜயநகரப் பேரரசி<nowiki/>ன் கீழ் இயங்கிய சமஸ்தானம், பின்னர் பிரித்தானியர்களின் கீழ் செயல்பட்டது. தேச விடுதலைக்குப் பின்னர் எட்டயபுர சமஸ்தானம் இந்தியா<nowiki/>வுடன் இணைக்கப்பட்டது. சங்கீத மும்மூர்த்திகளுள் ஒருவரான முத்துசாமி தீட்சிதர், மகாகவி பாரதியார், மாவீரன் அழகுமுத்து கோன், உமறுப்புலவர், சோமசுந்தர பாரதியார் உள்ளிட்டோரை தேசத்திற்கு தந்த சமஸ்தானம் இதுவாகும்.  
570 சதுர மைல் பரப்பளவில் 374 கிராமங்களையும், 20-ஆம் நூற்றாண்டின் தொடக்கத்தில் 1.54 லட்சம் மக்கள்தொகையையும் கொண்டிருந்த இந்த சமஸ்தானம், தென்னிந்தியாவின் சமூக-பொருளாதார வரலாற்றில் தனித்த இடத்தைப் பிடித்திருந்தது.
# எட்டயபுரம் சமஸ்தானம்

## அமைவிடம்

தூத்துக்குடிக்கும் - கோவில்பட்டி<nowiki/>க்கும் இடையே அமைந்த எட்டயபுரம், தூத்துக்குடியிலிருந்து 43 கிமீ தொலைவிலும், கோவில்பட்டியிலிருந்து 15 கிமீ தொலைவிலும் உள்ளது.
# எட்டயபுரம் சமஸ்தானம்

## பெயர் வரலாறு

கி.பி. 1342 ஆம் ஆண்டு விஜயநகர பேரரசின் கீழ் ஆட்சி புரிந்த சம்பு ராஜாவை சந்திக்க சென்ற நல்லமநாயக்கரை, விஜயநகரக் கோட்டையின் தெற்கு வாசலில் காவலுக்கு நின்ற போர்வீரன் சோமன் எதிர்த்து நின்றான். பொதுவாக சம்பு ராஜாவை காண வரும் யாராக இருப்பினும், வாசலில் கட்டப்பட்டிருக்கும் தங்க சங்கிலியை தலை குனிந்து வணங்கி தான் செல்ல வேண்டும். அந்த சங்கிலியின் ஒருபுறம் சோமனின் காலிலும், மற்றொரு முனை தூணிலும் கட்டப்பட்டிருக்கும். இப்படி வணங்கி செல்ல விருப்பம் இல்லாதவர்கள் சோமனுடன் மல்யுத்த போட்டியில் பங்கேற்று வென்று செல்ல வேண்டும்.  
தலைகுனிந்து செல்ல விரும்பாத நல்லமநாயக்கர் சோமனுடன் சண்டையிட்டு வெற்றி பெற்றார். அந்த சண்டையில் சோமன் இறந்துபோக, அநாதையான சோமனின் 8 சகோதரர்களை, கருணையுடன் தத்தெடுத்து கொண்டதால் நல்லமநாயக்கரின் வலிமை மற்றும் கருணையைப் போற்றும் விதமாக எட்டப்பன் (எட்டுப் பிள்ளைகளின் தந்தை என்று பொருள்) என்ற பட்டத்தை வழங்கியதோடு, நிலங்கள் மற்றும் கிராமங்கள் உட்பட பல்வேறு பரிசுகளையும் சலுகைகளையும் அவருக்கு வழங்கினார் சம்பு ராஜா.  
அதன்பின் வந்த அவரது பரம்பரைக்கு 'எட்டப்பன்' (எட்டு அப்பன்) என பெயர் வந்தது.
# எட்டயபுரம் சமஸ்தானம்

## தமிழ் வளர்ச்சி

எட்டயபுரமும் தமிழும் ஒன்றோடு ஒன்றாக பிணைந்தவை. எட்டையபுரம் மன்னர்கள் ஒவ்வொருவரும் தமிழ்பற்று கொண்டவர்கள். மகாகவிக்கும், பாவலர் சோமசுந்தரம் ஆகியோருக்கு ”பாரதி” என்ற பட்டம் தந்தவர்கள் எட்டயபுர மன்னர்கள். சங்கீத மும்மூர்த்திகளில் ஒருவரான முத்துசாமி தீட்சிதர், சீறாப்புராணம் இயற்றிய உமறு புலவர் போன்றவர்களை எட்டயபுர அரசவை ஆதரித்தது.
# எட்டயபுரம் சமஸ்தானம்

## அரசியல்

எட்டயபுரம் சமஸ்தானத்தின் 39வது ராஜா, ராஜா ஜக வீர ராம குமார வெங்கடேஸ்வர எட்டப்ப நாயக்கர் அய்யன், நீதிக்கட்சி ஆட்சியில் மதராஸ் மாகாண சட்டமன்ற கவுன்சில் (எம்எல்சி) உறுப்பினராக செயலாற்றினார்.
| தலைநகரம் | எட்டயபுரம் |  |
| --- | --- | --- |
| அதிகாரப்பூர்வ மொழி | தமிழ் |  |
| சமயம் | இந்து சமயம் |  |
| அரசாங்கம் | ஜமீன்தாரி முறை / மன்னராட்சி |  |
| குறிப்பிடத்தக்க ஆட்சியாளர்கள் | - ஜகவீர ராம குமார எட்டப்ப நாயக்கர் (நிறுவுநர், 1567)
- ஜகவீர ராம வெங்கடேஸ்வர எட்டப்ப நாயக்கர் (கட்டடக்கலை முன்னோடி) |  |
| வரலாற்றுக் காலம் | - தொடக்கம்: 1567
- பிரித்தானியரின் கீழ்: 18-ஆம் நூற்றாண்டு  
- இந்தியாவுடன் இணைப்பு: 1954 |  |
| பரப்பளவு (1901) | 1,500 km² (570 சதுர மைல்) |  |
| மக்கள் தொகை (1901) | 1,54,000 |  |
| நாணயம் | ? |  |
| முன்னிருந்தது | விஜயநகரப் பேரரசு |  |
| பின்னிருந்தது | இந்தியா |  |
| தற்போதைய பகுதி | தமிழ்நாடு, இந்தியா | } |
**தமிழ் கலாச்சாரம், பாரம்பரியம் பங்களிப்புகள்**  
கடிகை முத்துப் புலவர், உமறுப் புலவர், சோமசுந்தர பாரதி, மகாகவி சுப்பிரமணிய பாரதியார் போன்ற பல்வேறு தமிழ் எழுத்தாளர்கள், கவிஞர்கள், புரவலர்களை அரவணைத்து வளர்த்த சமஸ்தானம் எட்டயபுரம். சங்கீத மூர்த்திகளில் ஒருவரான முத்துசுவாமி தீட்சதர் அவர்களின் இறுதி இளைப்பாறும் தலமாகவும் எட்டயபுரம் இருந்துள்ளது. எட்டயபுரத்தின் மன்னர்களில் பலர் சிறந்த இசையமைப்பாளர்களாகவும் இசைக்கலைஞர்களாகவும் இருந்துள்ளனர்.  
எட்டயபுரம் சமஸ்தானத்தின் கலாச்சாரம், பாரம்பரியம் பங்களிப்புகளை முத்துசுவாமி தீட்சதரின் பேரன் சுப்பராம தீட்சதர் தனது வாக்கேயகாரர்கள் வரலாறு (மூலம்-எட்டயபுரம் ஸம்ஸ்தான வித்வான் ஸ்ரீ சுப்பராமதீஷிதர் தெலுங்கில் இயற்றியுள்ள "ஸங்கீத ஸம்ப்ரதாய ப்ரதர்சினி" - 1904) நூலில் குறிப்பிட்டுள்ளார்.  
**எட்டயபுரம் சமஸ்தானத்தின் தற்போதைய நிலை**  
எட்டயபுரம் சமஸ்தான குடும்பத்தில் இன்றும் முடிசூட்டுவது வழக்கமாக நடைபெற்று வருகிறது. எட்டயபுரம் சமஸ்தானத்தின் 42வது ராஜாவாக திரு. சந்திர சைதன்யா எனப்படும் ராஜாதி ராஜ ராஜ ஜகவீர முத்து தங்க குமார ராம வெங்கடேஸ்வர எட்டப்ப நாயக்கர் ஐயன் சந்திர சைதன்யா முடிசூட்டப்பட்டுள்ளார்.
# இந்திய நினைவகத் திட்டம்

**இந்திய நினைவகத் திட்டம்** (*Indian Memory Project*) என்பது பல நாடுகளில் உள்ள குடும்பங்கள், தனிநபர்களால் வழங்கப்படும் படங்கள், தகவல்களைப் பயன்படுத்தி இந்தியத் துணைக்கண்டத்தின் வரலாற்றைக் கண்டறியும் நோக்கத்தைக் கொண்ட ஓர் இணையவழிக் காப்பகமாகும். இது பிப்ரவரி 2010-இல் இந்தியப் புகைப்படக் கலைஞர் அனுசா யாதவால் நிறுவப்பட்டது. செயல்பாட்டில் இருக்கும் இந்தத் திட்டம், துணைக்கண்டத்தின் வரலாறு, அதன் அனுபவங்கள், மனிதநேயம், தேர்வுகள் மற்றும் அந்தப் பகுதியையும் அதன் மக்களையும் அவர்கள் யார், என்று உருவாகினர், அதன் சூழ்நிலைகள் ஆகியவற்றை ஒன்றிணைந்த முறையில் வெளிப்படுத்த முயல்கிறது. இது இந்தியா, அதன் அண்டை நாடுகள் மற்றும் உலக குடிமக்களிடையே அதிகச் சகிப்புத்தன்மை, புரிதல் மற்றும் கற்றல் திறனை மேம்படுத்துவதை நோக்கமாகக் கொண்டுள்ளது.  
இந்தத் திட்டம் புகைப்படங்கள், சூழ்நிலைப்படுத்தப்பட்ட விவரிப்புகள் மற்றும் தனிப்பட்ட காப்பகங்களில் காணப்படும் கடிதங்களைப் பயன்படுத்துகிறது. சமூக மாற்றம், புதிய தொழில்கள், பிரிவினை, கல்வி, போர், திருமணம், மதம், கலாச்சாரம் போன்ற கருப்பொருள்களையும், அந்தக் காலங்களில் வாழும் குடும்பங்களில் அவை ஏற்படுத்திய தாக்கத்தையும் எடுத்துக்காட்டுகிறது. தனிப்பட்ட படங்கள் சான்றாகச் செயல்படுவதால், காப்பகத்தில் உள்ள ஒவ்வொரு இடுகையும் மக்கள், குடும்பங்கள் மற்றும் மூதாதையர்கள், கலாச்சாரங்கள், வாழ்க்கை முறைகள், மரபுகள், தேர்வுகள், சூழ்நிலைகள் மற்றும் அதன் விளைவுகள் பற்றிய தகவல்களை வெளிப்படுத்துகிறது. இந்திய நினைவகத் திட்டம் கனடா, அமெரிக்கா, அயர்லாந்து, வங்கதேசம், பாக்கித்தான், இந்தியா, ஐக்கிய இராச்சியம் ஆகிய நாடுகளைச் சேர்ந்த குடும்பங்கள், மக்களிடமிருந்து படங்களைப் பெற்றுள்ளது. தற்போதுள்ள மிகப் பழமையான புகைப்படம் 1860-ஆம் ஆண்டு எடுக்கப்பட்டது.  
இந்த திட்டம் ஆத்திரியாவில் 2013 *பிரிக்ஸ் ஆர்ஸ் எலக்ட்ரானிகா*வில் எண்ணிமச் சமூகங்கள் பிரிவில் கௌரவப் பாராட்டைப் பெற்றது.
# சாகித்திய விருதுபெற்ற குழந்தை இலக்கியத் தமிழ் விருதாளர்கள் பட்டியல்

**சாகித்திய விருதுபெற்ற குழந்தை இலக்கியத் தமிழ் விருதாளர்கள் பட்டியல்** (*List of Bal Sahitya Puraskar Winners for Tamil*) என்பது சாகித்திய விருதுபெற்ற குழந்தை இலக்கிய விருதாளர்கள் குறித்த தொகுப்பாகும். குழந்தை இலக்கியத்திற்கான சாகித்திய அகாதமி விருதுகள் 2010 முதல், 24 மொழிகளிலும் சிறந்த படைப்புகளுக்காக எழுத்தாளர்களுக்கு ஆண்டுதோறும் வழங்கப்படுகிறது.
# சாகித்திய விருதுபெற்ற குழந்தை இலக்கியத் தமிழ் விருதாளர்கள் பட்டியல்

## விருதாளர்கள்

தமிழில் எழுதப்பட்ட படைப்புகளுக்காக பால சாகித்திய அகாதமி விருதுகள் பெற்றவர்களின் பட்டியல் பின்வருமாறு. இந்த விருது ரூ. 50,000 ரொக்கப் பரிசும், ஒரு செப்புப் பலகை பொறிக்கப்பட்டதும் அடங்கும்.
| 2010 | மா. கமலவேலன் | *அந்தோணியின் ஆட்டுக்குட்டி* | புதினம் |
| --- | --- | --- | --- |
| 2011 | ம. லெ. தங்கப்பா | *சோளக் கொல்லை பொம்மை* | கவிதை |
| 2012 | கே. எம். கோதண்டம் | *காட்டுக்குள்ளே இசைவிழா* | சிறுகதைகள் |
| 2013 | ரேவதி (ஈ. எஸ். அரிகரன்) | *பவளம் தந்தா பரிசு* | கதைகள் |
| 2014 | இரா. நடரசன் | *விஞ்ஞான விக்கிரமாத்தித்தன் கதைகள்* | கதைகள் |
| 2015 | செல்லா கணபதி | *தேடல் வேட்டை* | கவிதை |
| 2016 | குழ. கதிரேசன் | குழந்தைகள் இலக்கியத்திற்கு மொத்த பங்களிப்பு |  |
| 2017 | வேலு சரவணன் | குழந்தைகள் இலக்கியத்திற்கு மொத்த பங்களிப்பு |  |
| 2018 | கிருங்கை சேதுபதி | *சிறகு முளைத்த யானை* | கவிதை |
| 2019 | தேவி நாச்சியப்பன் (தெய்வானை) | குழந்தைகள் இலக்கியத்திற்கு மொத்த பங்களிப்பு |  |
| 2020 | எசு. பாலபாரதி | *மரப்பாச்சி சொன்ன ரகசியம்* | புதினம் |
| 2021 | மு. முருகேசு | *அம்மாவுக்கு மகள் சொன்ன உலகின் முதல் கதை* | சிறுகதைகள் |
| 2022 | ஜி. மீனாட்சி | *மல்லிகாவின் வீடு* | சிறுகதைகள் |
| 2023 | உதயசங்கர் | *ஆதனின் பொம்மை* | புதினம் |
| 2024 | யூமா வாசுகி | *தன்வியின் பிறந்தநாள்* | கதைகள் |
| 2025 | விஷ்ணுபுரம் சரவணன் | *ஒற்றைச்சிறகு ஓவியா* | புதினம் |
# ஹிக்மத் குமார் கார்கி

**ஹிக்மத் குமார் கார்கி** என்பவர் ஒரு நேபாள அரசியல்வாதி, 2024 மே 9 ஆம் தேதி முதல் கோஷி மாகாண முதல்வர்கோஷி மாநிலத்தின் முதல்வராக பணியாற்றி வருகிறார். இதற்கு முன்பு, அவர் 2023 ஜனவரி 9 முதல் 2023 ஜூலை 7 வரை, மற்றும் 2023 செப்டம்பர் 8 முதல் 2023 அக்டோபர் 14 வரை அதே பதவியில் இருந்தார்.  
கார்கி நேபாள கம்யூனிஸ்ட் கட்சி (ஐக்கிய மார்க்சிஸ்ட்-லெனினிஸ்ட்) உறுப்பினர் மற்றும் அதன் நிரந்தரக் குழுவில் பணியாற்றுகிறார். அவர் 2018 பிப்ரவரி 5 முதல் ஜாபா 5 (A) இலிருந்து கோஷி மாகாணத் சட்டசபையில் உறுப்பினராக பணியாற்றி வருகிறார் மற்றும் 2022 டிசம்பரில் மாகாணச் சட்டசபையில் சிபிஎன் (ஐக்கிய மார்க்சிஸ்ட்-லெனினிஸ்ட்) பாராளுமன்றக் கட்சியின் தலைவராகத் தேர்ந்தெடுக்கப்பட்டார். கார்கி, 2018 பிப்ரவரி 15 முதல் 2021 ஆகஸ்ட் 26 வரை ஷெர் தன் ராய் அமைச்சரவையில் உள்துறை மற்றும் சட்ட அமைச்சர் பதவியில் பணியாற்றியவர், 2023 ஜூலை 7 முதல் 2023 செப்டம்பர் 8 வரை மற்றும் 2023 நவம்பர் 3 முதல் 2024 மே 3 வரை கோஷி மாகாணச் சட்டசபையில் எதிர்க்கட்சித் தலைவராகவும் பணியாற்றினார்.
# பேணுகை ஒளிப்படவியல்

வின் ஒரு சாலையோரத்தில் கொல்லப்பட்ட கங்காருவின் ஒளிப்படம்]]
**பேணுகை ஒளிப்படவியல்** அல்லது **பாதுகாப்பு ஒளிப்படம்** *(Conservation photography)* எடுத்தல் என்பது, ஒளிப்பட இதழியலின் அளவுருக்களுக்குள், பாதுகாப்பு விளைவுகளை ஆதரிக்க ஒளிப்பட செயல்முறை மற்றும் அதன் தயாரிப்புகளை தீவிரமாகப் பயன்படுத்துவதாகும்.  
இயற்கையைப் பாதுகாப்பதற்கும் உயிர்க்கோளம் மற்றும் இயற்கை சூழலை மேம்படுத்துவதற்கும் ஒரு முகவராக, இயற்கை நிழற்படக்கலையை ஆவணப்பட ஒளிப்படவியலின் முன்முயற்சியுடன், பிரச்சினை சார்ந்த அணுகுமுறையுடன் இணைத்து பேணுகை ஒளிப்படவியலானது செயல்படுகிறது. பிரச்சினைகள் குறித்த பொது விழிப்புணர்வை விரிவுபடுத்துவதன் மூலமும், தீர்வு நடவடிக்கைகளைத் தூண்டுவதன் மூலமும், சுற்றுச்சூழல் பாதுகாப்பு, வனவிலங்கு பாதுகாப்பு, வாழ்விடப் பாதுகாப்பு அல்லது கலாச்சாரப் பாதுகாப்பை பாதுகாப்பு ஒளிப்படம் எடுத்தல் மேலும் மேம்படுத்துகிறது.
# பேணுகை ஒளிப்படவியல்

## வரலாறு

, ஜே. மால்கம் கிரீனி எடுத்த புகைப்படம்.]]
ஒளிப்படக் கலையின் பாதுகாப்பை மேம்படுத்துவதற்கான ஒரு சக்திவாய்ந்த ஊடகமாக வளர்ந்துள்ளது. 1860 களில் இருந்து இந்தப் புகைப்படம் எடுத்தல் பங்காற்றி வருகிறது, இருப்பினும் பரவலாக அங்கீகரிக்கப்படவில்லை. 1864 ஆம் ஆண்டில் யோசெமிட்டி தேசியப் பூங்காவை நிறுவுவதற்கு வெற்றிகரமாகப் பயன்படுத்தப்பட்ட கார்ல்டன் வாட்கின்ஸ் மற்றும் பூங்காவின் விரிவாக்கம் மற்றும் தொடர்ச்சியான நிதியுதவிக்காக வாதிட்ட வில்லியம் என்றி ஜாக்சன் மற்றும் ஆன்செல் ஆடம்ஸ் ஆகியோரின் சக்திவாய்ந்த படிமங்கள் ஒரு குறிப்பிடத்தக்க எடுத்துக்காட்டாக உள்ளது.  
21 ஆம் நூற்றாண்டின் தொடக்கத்தில், மனிதனால் ஏற்படும் சுற்றுச்சூழல் நெருக்கடிக்கு பதிலளிக்கும் விதமாக, உலகளாவிய சுற்றுச்சூழல் சீரழிவு முறை என்பது நிலையானது அல்ல என்பதை உணர்ந்து, ஒளிப்படங்களைப் பாதுகாப்பதற்கான புதுப்பிக்கப்பட்ட முக்கியத்துவம் எழுந்தது.  
அலாஸ்காவின் ஏங்கரெஜில் நடைபெற்ற 8வது உலக வனப்பகுதி மாநாட்டின் போது, புகைப்படக் கலைஞர் கிறிஸ்டினா மிட்டர்மீயர், சர்வதேச பேணுகை ஒளிப்படவியல் கலைஞர்கள் சங்கத்தை நிறுவியதன் மூலம், பேணுகை ஒளிப்படவியலின் நவீன துறை அக்டோபர் 2005 இல் முறைப்படுத்தப்பட்டது. 2005 க்கு முன்பு "பேணுகை ஒளிப்படவியல்" ஒரு துறையாக அங்கீகரிக்கப்படவில்லை என்பது குறிப்பிடத்தக்கது.
# மொழிபெயர்ப்பிற்காகச் சாகித்திய அகாதமி விருது பெற்ற தமிழர்களின் பட்டியல்

**மொழிபெயர்ப்பிற்காகச் சாகித்திய அகாதமி விருது பெற்ற தமிழர்களின் பட்டியல்** *(List of Sahitya Akademi Translation Prize winners for Tamil*) என்பது 1989 முதல், 24 மொழிகளில் சிறந்த மொழிபெயர்ப்புப் பணிகளுக்காக எழுத்தாளர்களுக்கு வழங்கப்படும் சாகித்திய அகாதமி மொழிபெயர்ப்பு விருது பெற்ற தமிழ் எழுத்தாளர்களின் பட்டியல் ஆகும். இந்த விருது ஒவ்வொரு ஆண்டும் வழங்கப்படுகின்றன.
# மொழிபெயர்ப்பிற்காகச் சாகித்திய அகாதமி விருது பெற்ற தமிழர்களின் பட்டியல்

## விருது பெற்றவர்கள்

தமிழில் மொழிபெயர்ப்பு செய்யப்பட்ட படைப்புகளுக்காகச் சாகித்திய அகாதமி மொழிபெயர்ப்பு விருது பெற்றவர்களின் பட்டியல் பின்வருமாறு. 2019ஆம் ஆண்டு நிலவரப்படி, இந்த விருது 50,000 பரிசுப் பணத்தினைக் கொண்டது.
|-
|2004
|பாவண்ணன்
|பருவம்
|பருவா
|கன்னடம்
|நாவல்
|எஸ். எல். பைரப்பா
|-
|2005
|பா. கிருஷ்ணசாமி
|சிதம்பர ரகசியம்
|சிதம்பர ரகசியா
|கன்னடம்
|நாவல்
|பூர்ணசந்திர தேஜஸ்வி
|-
|2006
|புவியரசு
|புரட்சிகரன்
| தேர்ந்தெடுக்கப்பட்டவை
|வங்காளம்
|கவிதை
|காஜி நஸ்ருல் இஸ்லாம்
|-
|2007
|ஏ .ஐ. ரவி அர்முகம்
|சாவித்திரி: இதயத்தினை அள்ளும் இரவா காவியம் (2 தொகுதிகள்)
| சாவித்ரி
|ஆங்கிலம்
|கவிதை
|அரவிந்தர்
|-
|2008
|பா. ஆனந்தகுமார்
|இயந்திரம்
|யந்த்ரம்
|மலையாளம்
|நாவல்
|மலையத்தூர் ராமகிருஷ்ணன்
|-
|2009
|புவனா நடராஜன்
|முதல் சபதம்
|ப்ரோதோம் ப்ரோதிஷ்ருதி
|வங்காளம்
|நாவல்
|ஆஷாபூர்ணா தேவி
|-
|2010
|நிர்மையா
|உமர்: செங்கோல் இல்லாமல் கிரீடம் இல்லாமல்
|செங்கோல் இல்லதே கிரீடம் இல்லதே
|மலையாளம்
|நாவல்
|நூரநாடு அனீப்
|-
|2011
|இந்திரன்
|பறவைகள் ஒருவேலை தூங்கி போயிருக்கலாம்
|தாரே காலி டாகி டெலா
|ஒடியா
|நாடகம்
|மனோரமா பிசுவால் மகாபத்ரா
|-
|2012
|ஜி. நஞ்சுண்டன்
|அக்கா
|அக்கா
|கன்னடம்
|சிறு கதைகள்
|பல்வேறு கன்னட பெண் எழுத்தாளர்கள்
|-
|2013
|இறையடியான் (தாசு)
|அவதேசுவரி
|அவதேசுவரி
|கன்னடம்
|நாவல்
|சங்கர் மொகாசி புனேகர்
|-
|2014
|எஸ். தேவதாசு
|இலடாக்கிலிருந்து கவிழும் நிழல்
|சேடோ பிரம் இலடாக்
|ஆங்கிலம்
|நாவல்
|பாபானி பட்டாச்சாரியா
|-
|2015
|கௌரி கிருபானந்தன்
|மீட்சி
|விமுக்தா
|தெலுங்கு
|சிறு கதைகள்
|வோல்கா
|-
|2016
|க. பூரணச்சந்திரன்
|பொறுப்புமிக்க மனிதர்கள்
|சீரியசு மென்
|ஆங்கிலம்
|நாவல்
|மனு ஜோசப்
|-
|2017
|யூமா வாசுகி
|கசாக்கின் இதிகாசம்
|கசாக்கிண்டே இதிகாசம்
|மலையாளம்
|நாவல்
|ஒ. வே. விஜயன்
|-
|2018
|குளச்சல் மு. யூசுப்
|திருத்தன் மணியன்பிள்ளை
|மணியன் பிள்ளையுடா ஆத்மா கதை
|மலையாளம்
|வாழ்க்கை வரலாறு
|ஜி. ஆர். இந்துகோபன்
|-
|2019
|கே. வி. ஜெயசிறீ
|நிலம் பொழுது மலர்ந்த நாள்
|*நிலம் பொது மாலார்ன்ன நாள்*
|மலையாளம்
|நாவல்
|மனோஜ் குரூர்
|-
|2020
|கே. செல்லப்பன்
|கோர
|கோரா
|வங்காளம்
|நாவல்
|இரவீந்திரநாத் தாகூர்
|-
|2021
|மாலன் (வி. நாராயணன்)
|ஒரு பிணந்தூக்கியின் வரலாற்று குறிப்புகள்
|கிரோனிக்கிள் ஆஃப் எ கார்ப்ஸ் பேரர்
|ஆங்கிலம்
|நாவல்
|சைரசு மிசுதிரி
|-
|2022
|கே. நல்லதம்பி
|யாத் வஷேம்
|யாத் வஷெம்
|கன்னடம்
|நாவல்
|நேமிச்சந்திரா
|-
|2023
|கண்ணையன் தக்ஷ்ணாமூர்த்தி
|கருங்குன்றம்
| தி பிளாக் கில்
|ஆங்கிலம்
|நாவல்
|மாமாங் டாய்
|}
# தக்சின் ராய்

**தக்சின் ராய்** (*Dakshin Rai;* "தெற்கின் ராஜா") என்பது இந்தியாவிலும் வங்காளதேசத்திலும் உள்ள சுந்தரவனக் காடுகளில் மிருகங்களையும் பேய்களையும் ஆளும் ஒரு போற்றப்படும் தெய்வம். இவர் சுந்தரவனக்காடுகளின் ஒட்டுமொத்த ஆட்சியாளராகக் கருதப்படுகிறார். மேற்கு வங்காளத்தின் சுந்தரவனக் காடுகளுக்குள் வாழ்வாதாரத்திற்காக நுழைபவர்கள் அனைவரும், அவர்களின் சாதி அல்லது மதத்தைப் பொருட்படுத்தாமல், இந்தத் தெய்வத்தை வணங்குகிறார்கள்.
# தக்சின் ராய்

## கதை

சீல்டா தெற்கு வரிசையில், தப்தாபி நிலையம் உள்ளது. சில மைல்கள் தொலைவில் ஒரு தக்சின் ராய் கோவில் உள்ளது. இங்குப் புலிக் கடவுளை இந்தப் பகுதி மக்கள் வணங்குகிறார்கள். இவர் ஒரு காலத்தில் சுந்தரவன பகுதியைச் சேர்ந்தவர். இவரது ஆட்சிப்பகுதி தெற்கே நம்கானா காக்த்வீப் முதல் மேற்கில் பாகீரதி-ஹூக்ளி ஆறு-கங்கை வரையிலும், கிழக்கில் கட்டல் பக்லா மாவட்டம் வரையிலும், வங்காளதேசத்தின் குல்னா ஜெசோர் மாவட்டம் வரையிலும் பரவியிருந்தது. ஒவ்வொரு அமாவாசையிலும், இவர் போற்றப்பட்டு விலங்கு பலிகளால் சாந்தப்படுத்தப்படுகிறார். தக்சி ராயும் இசையை விரும்புகிறார். மேலும் இசைக்கலைஞர்களை ஈர்க்கிறார். உள்ளூர் பழங்குடியினர் 'தெற்கின் ராஜாவை' மகிழ்விக்க இரவு முழுவதும் நடனமாடியும் பாடியும் தங்களால் இயன்ற அனைத்தையும் செய்கிறார்கள்.  
தக்சின் ராயின் தந்தை பிரபாகர் ரே (தண்ட பக்ஷ முனி) ஒரு பிராமணர், தாய் நாராயணி. இவரது தந்தை சுந்தரவன காடுகளின் ஆட்சியாளராக இருந்தார். இவர் பெரிய மீசையுடன் சித்தரிக்கப்படுகிறார். இவரது உடல் மெலிதானது, புலி போன்ற கோடுகளால் அலங்கரிக்கப்பட்ட பளபளப்பான, மஞ்சள் நிறத்தைக் கொண்டுள்ளது. இவரின் வாயின் இருபுறமும் எச்சில் சொட்டுகிறது. இவருக்கு ஆறு மீட்டர் நீளமான வால் உள்ளது.  
சுந்தரவன காடுகளில் வசிப்பவர்கள் சதுப்புநிலக் காடுகளுக்குள் செல்வதற்கு முன் தக்சின் ராய் அல்லது போன்பீபியிடம் பிரார்த்தனை செய்கிறார்கள். ஏனெனில் இது அவர்களுக்குப் பாதுகாப்பு அளிக்கிறது என்று அவர்கள் நம்புகிறார்கள். சில பழங்குடியினரின் பூர்வீகவாசிகள், நெருங்கி வரும் புலியைக் குழப்பவோ அல்லது பயமுறுத்தவோ, அதன் தாக்குதலைத் தடுக்க தக்சின் ராயின் முகம் கொண்ட முகமூடியைத் தங்கள் தலையின் பின்புறமாகக் கட்டுகிறார்கள்.
# காசி பீர்

**காசி பீர்** (*Gazi Pir*) என்பவர் **காசி பிர்**, **காஜி பிர்**, **பர்கான் காஜி** அல்லது **காஜி சாகேப்** என்றும் அழைக்கப்படுகிறார். இவர் ஒரு வங்காள (முஸ்லீம்) போர்வீரர் துறவி ஆவார். இவர் வங்காளத்தில் இசுலாம் பரவிய காலத்தில் 12 அல்லது 13ஆம் நூற்றாண்டில் வாழ்ந்தவர் ஆவார். ஆபத்தான விலங்குகள் மீதான இவரது அதிகாரத்திற்கும் இயற்கை சக்திகளைக் கட்டுப்படுத்துவதற்கும் இவர் பெயர் பெற்றவர். தெற்கு வங்காளத்தின் புதிய உள்ளூர் முஸ்லிம் மக்கள் கங்கை வடிநிலத்தின் அடர்ந்த காடுகளில் குடியேற, இவை முக்கியமான குணங்களாக இருந்தன. இவரது வாழ்க்கை "காசி சுருளில்" காட்டப்பட்டுள்ளது. இது 1800ஆம் ஆண்டு வரையிலான 54 ஓவியங்களைக் கொண்ட ஒரு சுருளாகும், இது தற்போது இங்கிலாந்தின் இலண்டனில் உள்ள பிரித்தானிய அருங்காட்சியகத்தில் உள்ளது.  
சுந்தரவனக் காடுகளின் கிராமங்களில், புலிகளிடமிருந்து பாதுகாப்பு வேண்டி, போன்பிபி, தக்சின் ராய் ஆகியோருடன் காசி பீரும் வணங்கப்படுகிறார். புராணங்களின்படி, ஜாதி அல்லது மதம் எதுவாக இருந்தாலும், அனைவரும் சமம் என்றும், இவர்கள் இயற்கையுடன் இணக்கமாக வாழ வேண்டும் என்றும் போன்பிபி கற்பித்தார்.
# காசி பீர்

## கொல்கத்தா நினைவுச்சின்னம்

ஆற்றங்கரை வாயிலுக்கு வெளியே உள்ள கோவிலில் உள்ள அறிவிப்பு]]
1847ஆம் ஆண்டு கொல்கத்தாவில் தட்சிணேசுவர் காளி கோவிலை உருவாக்கிய இராணி ராசமணி, காசி பீரை ஒரு கனவில் கண்டார். இந்தக் கனவில், 20ஆம் நூற்றாண்டின் முற்பகுதியில் கட்டப்பட்ட பேலூர் மடத்தின் ஆற்றங்கரை வாயிலுக்கு வெளியே அமைந்துள்ள ஓர்அரச மரத்தின் கீழ் தனக்காக ஒரு சன்னதியைக் கட்டும்படி காசி பீர், இராணியை அறிவுறுத்தினார். இந்த நினைவிடத்தில் இராமகிருஷ்ண பரமஹம்சர் "பிரசாதம்" வழங்குவதை வாடிக்கையாகக் கொண்டார்.
# போன்பிபி

**போன்பிபி** (*Bonbibi*) என்பவர் காடுகளின் பாதுகாவலர் என்று அழைக்கப்படும் ஒரு புகழ்பெற்ற பெண்மணி. சுந்தரவனக் காடுகளின் (தெற்கு வங்காளதேசம் மற்றும் கிழக்கு இந்தியாவில் மேற்கு வங்காளத்தில் வங்காள விரிகுடாவிற்கு வடக்கே பரவி, வங்காளப் புலிகளின் தாயகமாக இருக்கும் உலகின் மிகப்பெரிய சதுப்புநிலக் காடு) இந்து, முஸ்லிம் மக்களால் போற்றப்படுகிறார். புலிகளின் தாக்குதல்களிலிருந்து பாதுகாப்புக்காகக் காட்டுக்குள் நுழைவதற்கு முன்பு, தேன் சேகரிப்பாளர்கள், மரம் வெட்டுபவர்கள் பெரும்பாலும் இவரை வணங்கிச் செல்வார்கள். போன்பிபியின் பரம எதிரியான அரக்க மன்னன் தக்கின் ராய் (தெற்கின் இறைவன்), உண்மையில் புலி வேடத்தில் தோன்றி மனிதர்களைத் தாக்குகிறான் என்று நம்பப்பட்டது.
# போன்பிபி

## கதைகள்

போன்பிபியின் விவரிப்புகள் *போன்பிபிர் கெரமதி* (போன்பிபியின் மந்திரச் செயல்கள்) அல்லது *போன்பிபிர் ஜஹுரனாமா* (போன்பிபிக்கு மகிமை) என்று பெயரிடப்பட்ட பல நூல்களில் காணப்படுகின்றன. இதன் ஆரம்பக்காலக் கவிஞர்களில், பயனுதீன் மற்றும் முன்சி முகமது காதர் ஆகியோர் நன்கு அறியப்பட்டவர்கள். மேலும் துவிபோடி-போயர் (இரண்டு-அடி) என்று அழைக்கப்படும் பெங்காலி வசன அளவில் அவர்களின் நூல்கள் கிட்டத்தட்ட ஒத்தவை. பாரசீக மற்றும் குர்ஆனிய அரபியால் பெரிதும் பாதிக்கப்பட்டுள்ளன. இந்த நூல்கள் இரண்டு முக்கிய அத்தியாயங்களைக் கொண்டிருக்கின்றன. தாக்கின் ராயுடன் இவளுடைய போர் மற்றும் துக்கேவின் கதை இந்த அத்தியாயங்கள் ஆகும்.
2004ஆம் ஆண்டு தனது சுற்றுச்சூழல் நாவலான *தி ஹங்கிரி டைடில்*, அமிதவ் கோசு, "துகேயின் மீட்பு" என்ற போன்பிபி கதையின் இரண்டு பகுதிகளில் குறிப்பிட்டுள்ளார். *நெருப்பு நதியில்*, குர்ரத்-உல்-ஐன் ஐதர் ஓர் அடிக்குறிப்பில் "பான்-பிபி" என்பது முகமதுவின் மகள் பாத்திமா என்றும், அவர் வங்காளத்தின் காடுகளில் வசிக்கும் முஸ்லிம்களால் காடுகளின் புரவலராக மதிக்கப்படுகிறார் என்றும் குறிப்பிடுகிறார்.
# போன்பிபி

## உருவப்படவியல்

போன்பிபியை பின்பற்றும் இந்துக்கள் *பந்துர்கா*, *பந்தேவி* அல்லது *போன்பீபி* என்று வணங்குகிறார்கள். மேலும் இவரது பிரதான இந்து உருவங்கள் கிரீடம் மற்றும் மாலை அணிந்திருப்பதுடன், கையில் தடி மற்றும் திரிசூலம் ஏந்தியிருக்கும். இவரது வாகனம் புலியாகக் காணப்படுகிறது. இவர் தனது முஸ்லிம் சீடர்களால் *போன்பீபி* என்று போற்றப்படுகிறார். மேலும் இவர் ஒரு *பிராணி* என்று அழைக்கப்படுகிறார். இவரது பெரும்பான்மையான முஸ்லிம் படங்கள் சடை முடியுடன், *டிக்லியுடன்* கூடிய தொப்பியை அணிந்த நிலையில் காணப்படுகின்றன. இவர் *காக்ரா* மற்றும் பைஜாமாவுடன் (சேலைக்குப் பதிலாக) ஓரிணைக் காலணிகளை அணிந்திருக்கிறார். இந்து மற்றும் முஸ்லிம் உருவங்கள் இரண்டிலும் அவர் மடியில் ஓர் ஆண் குழந்தை உள்ளது. அவரை வழிபடுபவர்களால் துக்கே என்று நம்பப்படுகிறது. இவருடைய *வாகனம்* புலி அல்லது கோழி.
# போன்பிபி

## போன்பிபியின் ஆலயங்கள்

சுந்தரவன காடுகளில் உள்ள போன்பீபியின் பெரும்பாலான ஆலயங்களில், போன்பீபி தனது சகோதரர் சா ஜங்காலி மற்றும் தாக்கின் ராய் ஆகியோருடன் வழிபடப்படுகிறார்.
# தமிழ்த் திரைப்படங்களின் பட்டியல், 2025

இப்பட்டியல் 2025 இல் வெளியிடப்பட்ட/திட்டமிடப்பட்டுள்ள இந்தியத் தமிழ்நாட்டுத் திரைப்படத் துறையினரால் தயாரிக்கப்பட்ட தமிழ்த் திரைப்படங்களின் பட்டியலாகும்.
# தமிழ்த் திரைப்படங்களின் பட்டியல், 2025

## அதிகம் வசூலித்த திரைப்படங்கள்

2025 இல் வெளிவந்த அதிகம் வசூலித்த தமிழ்த் திரைப்படங்களின் பட்டியல் பின்வருமாறு. பின்வரும் அட்டவணையில் உலகளவில் வசூலின் மதிப்பீட்டளவில், திரைப்படங்களின் தரவரிசை விக்கிப்பீடியாவால் பச்சை என வகைப்படுத்தப்பட்டுள்ளது. [அல்லது] இந்தியாவில் அதிகவசூல் செய்த திரைப்படங்களின் புள்ளிவிவரங்கள் பற்றிய முறையான அறிவிப்புகள் இல்லை.  
:
# தமிழ்த் திரைப்படங்களின் பட்டியல், 2025

## 2025

**2025 ஆம் ஆண்டின் அதிகபட்ச உலகளாவிய வசூல்**  
| தரவரிசை | திரைப்படம் | தயாரிப்பு நிறுவனம் | உலகளாவிய வசூல் |
| --- | --- | --- | --- |
# மாங்கனீசு(III) குளோரைடு

**மாங்கனீசு(III) குளோரைடு** (*Manganese(III) chloride*) என்பது MnCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். இச்சேர்மம் கருதுகோள் நிலையில் உள்ளது.  
இந்த இருபடி ஆலைடின் இருப்பு நிரூபிக்கப்படவில்லை.
ஆயினும்கூட, MnCl<sub>3</sub> சேர்மத்தின் பல வழித்தோன்றல்கள் அறியப்படுகின்றன. பாதுகாப்பாக சேமிக்க இயலும் MnCl<sub>3</sub>(OPPh<sub>3</sub>)<sub>2</sub> அணைவுச் சேர்மமும் மற்றும் MnCl<sub>3</sub>(THF)<sub>3</sub> சேர்மமும் இதற்கு எடுத்துக்காட்டுகளாகும். MnCl<sub>3</sub> சேர்மத்தின் மழுப்பலான தன்மைக்கு மாறாக, தனிமவரிசை அட்டவணையில் உள்ள அண்டை உலோகங்களின் முக்குளோரைடுகள்-இரும்பு(III) குளோரைடு, குரோமியம்(III) குளோரைடு மற்றும் தெக்கினீசியம்(III) குளோரைடு-அனைத்தும் தனிமைப்படுத்தக்கூடிய சேர்மங்களாகும்.
# மாங்கனீசு(III) குளோரைடு

## மாங்கனீசு(III) குளோரைடு வரலாறு

MnCl<sub>3</sub> ஒரு கருப்பு நிறத் திண்மமாகும். நீரற்ற மாங்கனீசு(III) அசிட்டேட்டு" மற்றும் திரவ ஐதரசன்குளோரைடு ஆகியவை −100 °செல்சியசு வெப்பநிலையில் வினைபுரிவதால் மாங்கனீசு(III) குளோரைடு உருவாகும். -40 °செல்சியசு வெப்பநிலைக்கு மேல் இச்சேர்மம் சிதைவடைகிறது. மாங்கனீசு(III) ஆக்சைடு, மாங்கனீசு(III) ஆக்சைடு-ஐதராக்சைடு மற்றும் ஐதரோகுளோரிக் அமிலத்துடன் கார மாங்கனீசு அசிட்டேட்டு ஆகியவற்றின் வினையை உள்ளடக்கி மற்ற பண்புகள் உள்ளன. இருப்பினும் சமீபத்திய ஆய்வுகளின் அடிப்படையில், அத்தகைய பண்புகள் நிராகரிக்கப்பட்டுள்ளன அல்லது தீவிர சந்தேகத்திற்கு உள்ளாகியுள்ளன. சிற்றுறுதி நிலைப்புத்தன்மை கொண்ட அசிட்டோ நைட்ரைலின் -வரையளவு மாங்கனீசு(III) குளோரைடை அறை வெப்பநிலையில் Mn<sub>12</sub>O<sub>12</sub>(OAc)<sub>16</sub>(H<sub>2</sub>O)<sub>4</sub> மும்மெத்தில்சிலில் குளோரைடுடன் சேர்த்து சூடுபடுத்துவதன் மூலம் தயாரிக்கலாம். மும்மெத்தில்சிலில்குளோரைடுடன் பெர்மாங்கனேட்டு உப்புகளைச் சேர்த்து சூடுபடுத்தும் போது ஆல்க்கீன் டைகுளோரினேற்ற வினைகளுக்கு தேவையான Mn(III)–Cl இனங்கள் கொண்ட கரைசல்களை உருவாக்குகிறது. Mn(III)–Cl இடைநிலைகளைப் பயன்படுத்தும் மின்னாற்பகுப்பு முறைகள் இதே நோக்கத்திற்காக உருவாக்கப்பட்டுள்ளன.  
டெட்ராஐதரோபியூரானில் உள்ள ஐதரோகுளோரிக் அமிலத்துடன் மாங்கனீசு டை ஆக்சைடின் வினை MnCl<sub>3</sub>(H<sub>2</sub>O)(THF)<sub>2</sub> சேர்மத்தை அளிக்கிறது.
# மாங்கனீசு(III) குளோரைடு

## மாங்கனீசு(III) குளோரைடு வரலாறு

### பெண்டாகுளோரோமாங்கனேட்டு(III)

மற்றொரு பொதுவான மாங்கனீசு(III) குளோரைடு சேர்மம் பெண்டாகுளோரோமாங்கனேட்டு(III) ஈரெதிர்மின் அயனியாகும். இது பொதுவாக டெட்ராயெத்திலமோனியம் போன்ற எதிர்மின்-அயனிகளுடன் சமநிலைப்படுத்தப்படுகிறது. பெண்டாகுளோரோமாங்கனேட்டுகள் பொதுவாக பச்சை நிறத்தில் உள்ளன. ஒளி உணர்திறன் கொண்டவையாகவும் உள்ளன. இவை கரைசலில் ஐந்து ஒருங்கிணைப்புகளைப் பராமரிக்கின்றன. மேலும் அறை வெப்பநிலையில் S = 2 அடிமூலக்கூற்று நிலைகள் உள்ளன. பெண்டாகுளோரோமாங்கனேட்டின் படிக கட்டமைப்புகள் எதிர்மின் அயனியின் சதுர பிரமிடு வடிவத்தைக் குறிக்கிறது. ஈரெத்தில் ஈதரில் உள்ள [Mn<sub>12</sub>O<sub>12</sub>(OAc)<sub>16</sub>(H<sub>2</sub>O)<sub>4</sub>] சேர்மத்துடன் மும்மெத்தில்சிலில் குளோரைடை சேற்த்து வினைபுரியச் செய்வதன் மூலம் டெட்ராயெத்திலமோனியம் பெண்டாகுளோரோமாங்கனேட்டு(III), ([Et<sub>4</sub>N]<sub>2</sub>[MnCl<sub>5</sub>]) தயாரித்து தனிமைப்படுத்தலாம். வினையில் உருவாகும் பழுப்பு நிற திண்மப்பொருளை 0.6 மோலார் டெட்ராயெத்திலமோனியம் குளோரைடு கரைசலுடன் சேர்த்து சூடுபடுத்த வேண்டும். பச்சை நிறத்தில் உருவாகும் விளைபொருள் காற்றில் நிலையானது ஆனால் அது இருட்டில் வைக்கப்பட வேண்டும்.
# மாங்கனீசு(III) குளோரைடு

## மாங்கனீசு(III) மோனோகுளோரைடு சேர்மங்கள்

பெருவளைய டெட்ராடெண்டேட்டு ஒருங்கிணைப்புடன் கூடிய சில மாங்கனீசு சேர்மங்கள் மாங்கனீசு(III) மோனோகுளோரைடு, Mn(III)–Cl, நோக்குருவை நிலைப்படுத்துகின்றன. இயேக்கப்சனின் வினையூக்கியானது Mn(III)–Cl தொகுதியைக் கொண்ட ஒருங்கிணைப்பு சேர்மத்திற்கு ஓர் எடுத்துக்காட்டாகும். N,N,O,O ஒருங்கிணைப்பு மூலம் இது நிலைப்படுத்தப்படுகிறது. இயேக்கப்சன் வினையூக்கி மற்றும் தொடர்புடைய Mn(III)–Cl வளாகங்கள் O-அணு பரிமாற்ற உலைகளுடன் வினைபுரிந்து அதிக இணைதிற Mn(V)Oவை உருவாக்குகின்றன. அவை ஆல்க்கீன் எபோக்சினேற்றத்தில் வினைபுரியும். டெட்ராபீனைல்பார்பைரின் Mn(III)Cl என்பது வணிக ரீதியாக கிடைக்கக்கூடிய சேர்மமாகும்.
# சம்மி பலூச்

**சம்மி தீன் பலூச்** (*Sammi Deen Baloch*) பாக்கித்தானைச் சேர்ந்த ஒரு மனித உரிமை ஆர்வலரும் மற்றும் பலூச் யாக்ஜெஹ்தி குழுவின் தலைவரும் ஆவார். இவர் பலூச்சில் “காணாமல் போன நபர்களுக்கான குரல்” என்ற அரசு சார்பற்ற அமைப்பின் பொதுச் செயலாளராக பணியாற்றுகிறார். கடந்த 15 ஆண்டுகளில், தனது தந்தை தீன் முகமது பலூச் மற்றும் பலூசிஸ்தானிலிருந்து காணாமல் போன பிற நபர்களின் வழக்கு உட்பட பலூச் மக்களின் உரிமைகளுக்காக சம்மி ஒரு முக்கிய வழக்கறிஞராக இருந்து வருகிறார்.  
இவரது வாதம் பலூசிஸ்தானில் வலுக்கட்டாயமாக காணாமல் போவது, சட்டத்துக்குப் புறம்பான கொலைகள் மற்றும் பிற மனித உரிமை மீறல்கள் குறித்து கவனத்தை ஈர்த்துள்ளது. இவரது முயற்சிகளை அங்கீகரிக்கும் வகையில், அயர்லாந்தின் மனித உரிமைகள் பாதுகாவலர்களைப் பாதுகாப்பதற்கான சர்வதேச அறக்கட்டளை விருது 2024 வழங்கப்பட்டது.
# சம்மி பலூச்

## செயல்பாடு

பலூசிஸ்தானில் சட்ட அமலாக்க முகமைகளால் வலுக்கட்டாயமாக காணாமல் போவதற்கு எதிராக வாதிடும் பணிகளில் சம்மி ஈடுபட்டுள்ளார். தனது தந்தை டாக்டர் தீன் முகமது மற்றும் காணாமல் போன மற்ற நபர்களை பாதுகாப்பாக விடுவிக்கக் கோரி 2014 இல் குவெட்டாவிலிருந்து இஸ்லாமாபாத்திற்கு நடந்து சென்றார். அப்போதிருந்து, பலூசிஸ்தானில் பாக்கித்தான் நிறுவனங்களால் வலுக்கட்டாயமாக காணாமல் போவது, சட்டத்திற்கு புறம்பான கொலைகள் மற்றும் மனித உரிமை மீறல்கள் போன்ற பிரச்சினைகளுக்கு தீர்வு காணும் பலூச் எதிர்ப்பு இயக்கத்தில் வரும் முக்கியப் பங்கு வகித்துள்ளார்.  
மனித உரிமைகள் பாதுகாவலர்களைப் பாதுகாப்பதற்கான சர்வதேச அறக்கட்டளை வழங்கும் 2024 ஆம் ஆண்டிற்கான ஆசிய பசிபிக் மனித உரிமைகள் விருதை சமி பலோச் பெற்றுள்ளார். விருது வழங்கும் விழா அயர்லாந்தின் டப்லினில் நடைபெற்றது.  
செப்டம்பர் 8,2024 அன்று, பாக்கித்தானில் இருந்து ஓமானுக்கு பயணம் செய்யவிருந்தபோது சம்மி நாட்டை விட்டு வெளியேற தடை விதிக்கப்பட்டது. பாக்கித்தானிய அதிகாரிகளால் இவர் வெளியேறும் கட்டுப்பாட்டு பட்டியலில் வைக்கப்பட்டார். பட்டியலில் உள்ளவர்கள் பாக்கித்தானை விட்டு வெளியேறுவது தடைசெய்யப்பட்டுள்ளது. பலூச்ச் அரசு இவரது பயணக் கட்டுப்பாட்டுக்கு குறிப்பிட்ட காரணம் எதுவும் வழங்கவில்லை. மேலும் பலூசிஸ்தானில் இவரது மனித உரிமைகள் செயல்பாடு காரணமாக இவர் நாட்டில் தடுத்து வைக்கப்பட்டதாக நம்பப்படுகிறது.
# சபிகா பலூச்

**சபிகா பலூச்** (*Sabiha Baloch*) பாக்கித்தானைச் சேர்ந்த ஒரு மனித உரிமை ஆர்வலரும் மற்றும் பலூச் யாக்ஜெஹ்தி குழுவின் தலைவரும் ஆவார். இவர் பலூச் மாணவர் நடவடிக்கைக் குழுவின் முன்னாள் தலைவராக இருந்தார்.  
ஜூலை 2024 இல், குவாடரில் நடந்த பலூச் *ராஜி முச்சி* போராட்டங்களின் போது சபிகா, சம்மி பலூச் மற்றும் பலூச் யாக்ஜெஹ்தி குழுவின் பிற உறுப்பினர்களுடன் கைது செய்யப்பட்டனர். இதில் பாதுகாப்புப் படையினரால் மூன்று ஆர்பாட்டக்காரர்கள் கொல்லப்பட்டனர். மேலும் சிலர் காயமடைந்தனர்..
# சபிகா பலூச்

## செயல்பாடு

சபிகா தனது செயல்பாட்டிற்காக பழிவாங்கும் நடவடிக்கையை எதிர்கொண்டார். இவரது சகோதரரும் உறவினரும் இவரது வேலை காரணமாக வலுக்கட்டாயமாக காணாமல் போயினர். பின்னர் மூன்று மாதங்கள் காவலில் இருந்த பின்னர் விடுவிக்கப்பட்டனர். நவம்பர் 2023 இல் வலுக்கட்டாயமாக காணாமல் போன நான்கு பாதிக்கப்பட்டவர்களின் சட்டத்திற்கு புறம்பான கொலைகளை எதிர்த்து பலூசிஸ்தானின் துர்பாத்தில் நடந்த போராட்டத்தில் இவர் பங்கேற்றார்.
# ரோசனா சாபர்

**ரோசனா சாபர்** (*Roshaneh Zafar*) பாக்கித்தானைச் சேர்ந்த ஓர் மகளிர் மேம்பாட்டு ஆர்வலர் ஆவார். இவர் பெண்கள் பொருளாதார வலுவூட்டல் துறையில் பணியாற்றுகிறார். 1996 ஆம் ஆண்டில் பாக்கித்தானில் முதல் சிறப்பு சிறுநிதி அமைப்பான *காஷ்ஃப் அறக்கட்டளை*யை இவர் உருவாக்கினா. இது பாக்கித்தான் முழுவதும் 5 மில்லியனுக்கும் அதிகமான பெண் தொழில்முனைவோருக்கு சேவை செய்துள்ளது. மேலும் அதன் முழுமையான நிதிச் சேவைத் திட்டத்தின் மூலம் பெண்களின் பொருளாதார வலுவூட்டலுக்கான பாதையை தொடர்ந்து வகுக்கிறது.
# ரோசனா சாபர்

## தொழில் வாழ்க்கை

பாக்கித்தானிய அரசியல்வாதி எஸ். எம். ஜாபரின் மகளும், புகழ்பெற்ற இசைக்கலைஞர் மாலிகா பக்கராஜின் பேத்தியுமான ரோசானா இலாகூரில் பிறந்து வளர்ந்தார். ஐக்கிய அமெரிக்காவின் பென்சில்வேனியாப் பல்கலைக்கழகத்தின் மேலாண்மைப் பள்ளியில் பட்டம் பெற்ற பிறகு, யேல் பல்கலைக்கழகத்தில் மேம்பாட்டு பொருளாதாரம் பயின்றார். பாக்கித்தானுக்கு திரும்பிய பிறகு 90 களின் முற்பகுதியில் இஸ்லாமாபாத்திலுள்ள உலக வங்கியில் பணியாற்றினார். 1996 ஆம் ஆண்டில், வங்காளதேசத்தின் கிராமின் வங்கி மற்றும் அதன் நிறுவனர் முகம்மது யூனுஸ் ஆகியோரால் ஈர்க்கப்பட்ட இவர், யூனுஸ் மற்றும் தனது பாட்டி மாலிகா பக்கராஜ் ஆகியோரின் நிதி உதவியுடன், பாக்கித்தானின் முதல் சிறப்பு சிறுநிதி அமைப்பான காஷ்ஃப் அறக்கட்டளையை இலாகூரில் நிறுவினார். இதன் மூலம் பெண்களுக்கு அதிகாரம் அளிக்க முடியும் என உறுதியாக நம்பிக்கை கொண்டார்.  
பாக்கித்தானில் முதல் அசோகா உறுப்பினர்களில் ஒருவரான ரோசானா, 2004 ஆம் ஆண்டில் சுவாப் அறக்கட்டளை சமூகத் தொழில்முனைவோர் என்று பெயரிடப்பட்டார். 2007 ஆம் ஆண்டில், வளர்ச்சி மற்றும் பெண்கள் அதிகாரமளித்தல் துறையில் இவர் செய்த பணிகளை அங்கீகரிப்பதற்காக அப்போதைய அதிபர் பெர்வேஸ் முஷாரஃப் பாக்கித்தானின் மிக உயர்ந்த குடிமை விருதுகளில் ஒன்றான தம்கா-இ-இம்தியாஸ் என்ற விருதை வழங்கினார். அதே ஆண்டு, சமூக தொழில்முனைவுக்கான சுகோல் விருதையும் வென்றார்.  
பெண்களின் பொருளாதார வலுவூட்டலில் இவரது பணியின் விளைவாக, உலகப் பொருளாதார மன்றத்தால் நிறுவப்பட்ட பல உலகளாவிய நிகழ்ச்சி நிரல் அமைப்புகளில் ரோசானா பணியாற்றியுள்ளார். இதில் பாலின ஊதிய இடைவெளி மற்றும் பாக்கித்தான், ஐக்கிய நாடுகள் அவையின் உள்ளடக்கிய நிதித் துறைகள் குறித்த ஆலோசகர்கள் குழுவின் உறுப்பினராகவும் பணியாற்றினார். 2018 முதல் 2020 வரை சிக்கனம் மற்றும் குடிமைச் சேவைகள் சீர்திருத்தங்கள் குறித்த பிரதமரின் பணிக்குழுவில் உறுப்பினராகவும், சுகாதாரத் துறையில் சீர்திருத்தங்களை ஊக்குவிப்பதற்காக பாக்கித்தான் மருத்துவ அமைப்பின் உறுப்பினராகவும் இருந்தார். மகளிர் உலக வங்கி, பாக்கித்தான் சிறுநிதி வலையமைப்பு, பின்கா வங்கி, பெண்களுக்கான கின்னெயர்ட் கல்லூரி உள்ளிட்ட பல்வேறு அமைப்புகளில் இயக்குநராக இவர் இருந்துள்ளார்.
# ரோசனா சாபர்

## ஊடகங்கள்

பாலினப் பிரச்சினைகள் குறித்த விழிப்புணர்வை ஏற்படுத்துவதற்காக ஊடகங்களிலும் சாபர் விரிவாக பணியாற்றியுள்ளார். 2011 இல் பாக்கித்தானின் ஹம் தொலைக்காட்சியுடன் இணைந்து *ரெஹாய்* என்ற நாடகத் தொடரில் பணியாற்றினார். இது குழந்தைத் திருமணப் பிரச்சினையை எழுப்பியது. இதைத் தொடர்ந்து குழந்தை பாலியல் துன்புறுத்தல் விழிப்புணர்வு மற்றும் தடுப்பு குறித்து ஹம் தொலைக்காட்சியில் ஒளிபரப்பப்பட்ட *உதாரி* என்ற நாடகத் தொடரில் பணியாற்றினார்.
# சலக்

## வளரியல்பு

- இது மிகவும் குறுகிய தண்டுகள் கொண்ட பனை மரமாகும். இதன் தண்டுகள் 6 மீட்டர் (20அடி) வரை வளரும். ஒவ்வொரு இலையும், 2 மீட்டர் நீளமுள்ள பெட்டியோல் அமைத்துள்ளது. ஒவ்வொரு 15 சென்டிமீட்டர் (5,9 அங்குலம்) வரை வளரும் முள்ளிலைகளைப் பெற்றிருக்கின்றன. மேலும், ஏராளமான இலைச்செதில்களையும் கொண்டுள்ளன.  
- பனை அடிப்பகுதியில், கொத்துக்களாக பழங்கள் வளர்கின்றன. செம்பழுப்பு கருநிற செதில்கள் கொண்ட தோல் காரணமாக, *பாம்பு பழம்* அல்லது *பாம்புத் தோல் பழம்* என்று அழைக்கின்றனர். சாப்பிடுவதற்கு முன்பு, இத்தோல் அகற்றப்படுகிறது. தோலின் உட்புறம், வெள்ளை நிறமாகக் காணப்படுகிறது. தோல் நீக்கிய அதன் உட்புறம், உரித்த பூண்டு வடிவம் போன்று, மூன்று, நான்கு சுலைகளைப் பெற்றுள்ளது. இதன் சுலைகள் வெளிர் மஞ்சள் நிறத்துடன், கடிக்கும் போது சிறுநெல்லி போன்றும், நீருடனும், குறைவான இனிப்பு, புளிப்புச் சுவையுடனும் இருக்கிறது.  
- இதன் பயிர் வகைகள் குறிப்பிட்டத்தக்க வேறுபாடுகளுடன், வேறுபட்டுக் காணப்படுகின்றன. ஏறத்தாழ 30க்கும் மேற்பட்ட இதன் வகைகள் உள்ளன. இருப்பினும், யோக்யகர்தாவிலிருந்து வரும் சாலக் பழம், பலரால் விரும்பப்படுகிறது.
# பெர்லிஸ் புத்ரா

**பெர்லிஸ் புத்ரா** அல்லது **பெர்லிஸ் இராஜா புத்ரா** (ஆங்கிலம்: *Putra of Perlis*; *Perlis Putra*; மலாய்: *Tuanku Syed Putra Jamalullail ibni Al-Marhum Syed Hassan Jamalullail*); (25 நவம்பர் 1920 – 16 ஏப்ரல் 2000) என்பவர் 1945-ஆம் ஆண்டு முதல் 2000-ஆம் ஆண்டு வரையில் பெர்லிஸ் இராஜா பதவியை வகித்தவர் ஆவார்.  
மலேசிய வரலாற்றில் எளிமையான அரசர்களில் ஒருவராக அறியப்படும் இவர், இரண்டாம் உலகப் போரின் போது சப்பானியர் அதிகாரத்தினாலும்; உறவினர் அழுத்தங்களினாலும் அரசர் பதவியை இழந்தவர்; குடும்பத்தைக் காப்பாற்ற பலகாரங்கள், சில்லறை பொருட்களை விற்று வாழ்க்கை நடத்தியவர்; இறுதியில் ஒரு மாநிலத்தின் அரசராகப் பொறுப்பு வகித்தவர் என அறியப்படுகிறார்.  
அத்துடன் 1960-ஆம் ஆண்டில் இருந்து 1965-ஆம் ஆண்டு வரை மலேசியாவின் 3-ஆவது பேரரசராகவும் பதவி வகித்தவர் ஆவார். தீபகற்ப மலேசியாவின் ஒன்பது மாநிலங்களின் மலாய் அரசர்கள் ஐந்து ஆண்டுகளுக்கு ஒரு முறை ஒரு தலைமை அரசரைத் தேர்வு செய்கின்றனர். அவரை பேரரசர் என்று மலேசியர் அழைக்கின்றனர்.
# பெர்லிஸ் புத்ரா

## தொடக்க கால வாழ்க்கை

**பெர்லிஸ் புத்ரா**, 1920-ஆம் ஆண்டில் பெர்லிஸ், ஆராவ் அரச நகரில் பிறந்தார். தந்தையின் பெயர் சையத் அசன் சையத் மகமூத் சமலுலாயில் *(Syed Hassan bin Syed Mahmud Jamalullail);* தாயார் சே புவான் வான் தே பிந்தி வான் எண்டுட் *(Wan Teh binti Wan Endut)* தாய்லாந்து நாட்டைச் சேர்ந்தவர். 1939-ஆம் ஆண்டில், தாய்லாந்து அழகி என விருது பெற்றவர். பெர்லிஸ் புத்ரா, 1937 - 1939-ஆம் ஆண்டுகளில் ஆராவ் மலாய் பள்ளியிலும்; பின்னர் தன் இடைநிலைக் கல்வியைப் பினாங்கு பிரி இஸ்கூல் பள்ளியிலும் (*Penang Free School*) பயின்றார்.  
18-ஆவது வயதில், பெர்லிஸ் நிர்வாகச் சேவையில் சேர்ந்த பெர்லிஸ் புத்ரா, ஒரு குற்றவியல் நடுவராகச் சேவை செய்தார். 1940-ஆம் ஆண்டு, குற்றவியல் நீதிமன்றத்தில் இரண்டாவது நிலை நீதிபதியாகப் பணியாற்ற கோலாலம்பூருக்கு மாற்றப்பட்டார்.
# பெர்லிஸ் புத்ரா

## பெர்லிஸ் அரியணை சர்ச்சை

பெர்லிஸ் சமலுலாயில் ஆட்சியின் நான்காவது ராஜாவான சையத் அல்வி இப்னி சையத் சபி சமலுலாயில் *(Syed Alwi ibni Syed Safi Jamalullail)* (பிறப்பு 1881; ஆட்சி 1905–1943) குழந்தை இல்லாதவர்; அவரின் ஒன்றுவிட்ட சகோதரர்கள் பலர் வாரிசுரிமைக்காகப் போட்டியிட்டனர். பெர்லிஸ் அரசரை பெர்லிஸ் ராஜா *(Raja of Perlis)* என்று அழைக்கின்றனர். பெர்லிஸ் அரியணைக்கு வாரிசுரிமை தானாக அமைவது இல்லை. பெர்லிஸ் ராஜா மற்றும் பலரைக் கொண்ட பெர்லிஸ் மாநில மன்றத்தால் *(Perlis State Council)* அந்தப் பதவி உறுதிபடுத்தப்படுகிறது.  
பெர்லிஸ் புத்ராவின் தந்தைவழி தாத்தா சையத் மகமூத் (இறப்பு 1919), ராஜா சையத் சபி இப்னி சையத் அல்வி சமாலுலாயில் *(Raja Syed Safi ibni Almarhum Syed Alwi Jamalullail)* என்பவரின் (பெர்லிஸின் மூன்றாவது ராஜா) மூத்த மகனாவார். அவர் பெர்லிஸின் நான்காவது ராஜா சையத் அல்வியின் ஒன்றுவிட்ட சகோதரரும் ஆவார். அவர் 1912 வரை பெர்லிஸ் ராஜா மூடாவாக பணியாற்றினார். ராஜா சையத் அல்வி, ஒரு குற்றச் செயலின் காரணமாக குற்றவாளி என நிரூபிக்கப்பட்டு 1917-ஆம் ஆண்டு வரை கெடா, அலோர் ஸ்டார் சிறையில் தண்டனை பெற்றார்.
# பெர்லிஸ் புத்ரா

## பெர்லிஸ் அரியணை சர்ச்சை

### சையத் அம்சா

இரண்டு ஆண்டுகளுக்குப் பிறகு, ராஜா சையத் அல்வி அலோர் ஸ்டாரில் காலமானார். திசம்பர் 6, 1934 அன்று, பெர்லிஸ் புத்ராவின் தந்தைவழி தாத்தா சையத் மகமூத் என்பவரின் மகன் சையத் அசன் *(Syed Hassan)* பெர்லிஸ் மாநில மன்றத்தால் வாரிசாகத் தேர்ந்தெடுக்கப்பட்டார். இருப்பினும், சையத் அசன் 18 அக்டோபர் 1935 அன்று காலமானார்.  
அதைத் தொடர்ந்து, 1938-ஆம் ஆண்டு ஏப்ரல் 30-ஆம் தேதி, பெர்லிஸ் மாநில மன்றம், பெர்லிஸ் புத்ராவை பெர்லிஸின் ராஜாவாகத் மீண்டும் தேர்ந்தெடுத்தது. இந்தத் தேர்வை ராஜா சையத் அல்வியின் ஒன்றுவிட்ட சகோதரரான சையத் அம்சா *(Syed Hamza)* என்பவரும்; பெர்லிஸ் மாநில மன்றத்தின் துணைத் தலைவரும் எதிர்த்தனர். பெர்லிஸ் புத்ரா அரியணையில் இருந்து நீக்கப்பட்டார். இருப்பினும், பிரித்தானிய குடியேற்றவிய ஆட்சியாளர்கள் பெர்லிஸ் புத்ராவை ஆதரித்தனர்.
# பெர்லிஸ் புத்ரா

## சப்பானியர் ஆட்சி

பசிபிக் போர் உருவானபோது பெர்லிஸ் புத்ரா, கோலாலம்பூர் நீதித்துறையில் பணியாற்றி வந்தார். மேலும் சிலாங்கூர் சுல்தான் மூசா கியாதுதீன் ரியாட் சா, பெர்லிஸ் புத்ராவை கோலாலம்பூரிலேயே தங்கி இருக்குமாறு அறிவுறுத்தினார். அந்தக் கட்டத்தில், பெர்லிஸ் அரசவையில் வாரிசு சவால்களும் சர்ச்சைகளும் தொடர்ந்தன. இந்தப் பிரச்சினைகளின் காரணமாக பெர்லிஸ் புத்ராவும் அவரின் குடும்பத்தினரும் 1942 மே 15 வரை கிள்ளானில் தங்கி இருந்தனர்.  
பெர்லிஸ் புத்ரா, பெர்லிஸுக்குத் திரும்பியபோது அவர் வரவேற்கப்படவில்லை. பின்னர் அவர் ஆராவ் தொடருந்து நிலையத்திற்கு அருகிலுள்ள ஒரு குடிசையில் வசித்து வந்தார். அந்த நேரத்தில் பெர்லிஸின் ராஜாவாக இருந்த ராஜா சையத் அல்வியிடம் இருந்து மாதாந்திர உதவித் தொகையாக மலாயன் டாலர் $ 90 பெற்றார். ஆனால் ராஜா சையத் அல்வி இறந்தவுடன் அந்த மாதாந்திர உதவித் தொகையும் நிறுத்தப்பட்டது. கெடா மற்றும் பெர்லிஸ் சப்பானிய இராணுவ ஆளுநரின் அழுத்தங்களினால் சையத் அம்சா என்பவர் ஐந்தாவது பெர்லிஸ் ராஜாவாக அறிவிக்கப்பட்டார். முறைப்படி பெர்லிஸ் புத்ராவிற்குத்தான் பெர்லிஸின் ராஜா பதவி வழங்கப்பட்டு இருக்க வேண்டும்.  
ஒரு கட்டத்தில், மனம் உடைந்த போன பெர்லிஸ் புத்ரா, 1945 மார்ச் 29 அன்று கிளாந்தானுக்குச் சென்றார். அவருடைய மனைவி தெங்கு இசுமாயில் தெங்கு புத்ரியாவின் சொந்த மாநிலம் கிளாந்தான் ஆகும். பெர்லிஸ் புத்ரா கிளாந்தானில் பலகாரங்கள் மற்றும் பல்வேறான சில்லறைப் பொருட்களை விற்று வாழ்க்கை நடத்த வேண்டிய கட்டாயம் ஏற்பட்டது.
# பெர்லிஸ் புத்ரா

## பிரித்தானிய இராணுவ நிருவாகம்

இரண்டாம் உலகப் போருக்குப் பிறகு, 1945-ஆம் ஆண்டு பிரித்தானியர், மலாயாவுக்குத் திரும்பினர். அந்தக் கட்டத்தில் மவுண்ட்பேட்டன் பிரபுவின் கீழ் இயங்கிய பிரித்தானிய மலாயாவில் இராணுவ நிருவாகம் சையத் அம்சாவை பெர்லிஸ் ராஜாவாக அங்கீகரிக்க மறுத்துவிட்டது. செப்டம்பர் 18, 1945 அன்று, சையத் அம்சா பதவி விலகினார். பின்னர் சையத் அம்சா, தாய்லாந்திற்கு நாடுகடத்தப்பட்ட்டார். பிப்ரவரி 20, 1958 அன்று ஆராவில் காலமானார்.  
திசம்பர் 4, 1945 அன்று பிரித்தானியர்கள், பெர்லிஸ் புத்ராவை பெர்லிஸின் ஆறாவது ராஜாவாக அறிவித்தனர். அதுவரையில் அவர் கிளாந்தானில் ஒரு சாமானியராக வாழ்க்கை நடத்தி வந்தார். அதன் பின்னர் அவர் கிளாந்தானில் இருந்து பாடாங் பெசார் வழியாக பெர்லிஸ் ஆராவ் நகரத்திற்குத் திரும்பினார். பெர்லிஸ் புத்ரா, மார்ச் 12, 1949 அன்று பெர்லிஸ் ராஜாவாகப் பதவியேற்றார்.
# பெர்லிஸ் புத்ரா

## மலேசிய அரசர்

பெர்லிஸ் புத்ரா செப்டம்பர் 21, 1960-இல் மலாயாவின் மலேசியாவின் 3-ஆவது பேரரசராக தேர்ந்தெடுக்கப்பட்டார். அவர் 39 ஆண்டுகள் மற்றும் 301 நாட்கள் பதவி வகித்தார். இதுவரை மலேசியாவில் தேர்ந்தெடுக்கப்பட்ட இளைய யாங் டி-பெர்துவான் அகோங் இவரே ஆவார். அவர் சனவரி 4, 1961 அன்று இசுதானா நெகாராவில் பதவியேற்றார்.  
செப்டம்பர் 16, 1963 அன்று மலாயா, பிரித்தானிய போர்னியோ, சரவாக் மற்றும் சிங்கப்பூர் ஆகியவை மலேசிய கூட்டமைப்பில் ஒன்றிணைந்தன. பெர்லிஸ் புத்ரா செப்டம்பர் 20, 1965 வரை பதவி வகித்தார். இவரின் மகன் துவாங்கு சையத் சிராஜுதீன் 12-ஆவது யாங் டி-பெர்துவான் அகோங்காக தேர்ந்தெடுக்கப்பட்டார். 2001 முதல் 2006 வரை பதவி வகித்தார். சிலாங்கூர் சுல்தான் சலாவுதீன் அப்துல் அசீஸ் சா அவர்களின் மரணத்திற்குப் பிறகு துவாங்கு சையத் சிராஜுதீன் பதவியில் அமர்த்தப்பட்டார்.  
பெர்லிஸ் புத்ரா மலேசியப் பேரரசராக பதவி வகித்த போதுதான், மலேசியாவிற்கும் அதன் அண்டை நாடான இந்தோனேசியாவிற்கும் இடையிலான இந்தோனேசியா-மலேசியா மோதல் ஏற்பட்டது.
# பெர்லிஸ் புத்ரா

## இறப்பு

பெர்லிஸ் புத்ரா ஏப்ரல் 16, 2000 அன்று கோலாலம்பூர் மலேசிய இருதய மையத்தில் மாரடைப்பால் காலமானார். அந்த நேரத்தில், அவர் உலகிலேயே மிக நீண்ட காலம் ஆட்சி செய்த மன்னராகவும் அறியப்பட்டார். அவர் பெர்லிஸ் மாநிலத்தை 55 ஆண்டுகள் ஆட்சி செய்துள்ளார். அவர் பெர்லிஸ் ஆராவ் மாநகரில் உள்ள அரச கல்லறையில் அடக்கம் செய்யப்பட்டார்.
# பெர்லிஸ் புத்ரா

## விருதுகள்

### பெர்லிஸ் சமலுலாயில் விருதுகள்

:
- (**DK**)
- (**SSPJ**) (4.12.1995)
- (Dato' Sri Paduka) (Star of Safi) - (**SPMP**)
# பெர்லிஸ் புத்ரா

## விருதுகள்

### மலேசிய விருதுகள்

- (மலேசிய பேரரசர்) :
- - Royal Family Order of Malaysia - **DKM** (1966)
- - Order of the Crown of the Realm **DMN** (1965)
- - Order of the Defender of the Realm **SMN** (1965)
- - Order of the Royal Family of Malaysia **PSD** (1965)
- மலாயா
- - Order of the Crown of the Realm (**DMN**) (31 ஆகத்து 1958)
-
- - Royal Family Order of Johor (**DK I**)
-
- - Royal Family Order of Kedah (**DK**)
-
- - Royal Family Order of Kelantan (**DK**)
-
- - Royal Family Order of Negeri Sembilan (**DKNS**)
-
- - Family Order of the Crown of Indra of Pahang (**DK I**) (24 அக்டோபர் 1980)
-
- - Royal Family Order of Perak (**DK**) (1985)
-
- - Royal Family Order of Selangor (**DK I**) (1970)
-
- - Royal Family Order of Terengganu (**DK I**)
-
- - Order of Kinabalu (**SPDK**) - **Datuk Seri Panglima** (1971)
-
- - Order of the Star of Hornbill Sarawak (**DP**) - **Datuk Patinggi**
# பெர்லிஸ் புத்ரா

## விருதுகள்

### மலேசிய மாநிலங்கள் விருதுகள்

- :
- - Order of the Crown of Johor (**SPMJ**) – **Dato**'
- :
- - Royal Family Order of Kedah (**DK**) (2002)
- :
- - (**DK**) (2002)
- :
- - (**DKNS**) (2001)
- :
- - Family Order of the Crown of Indra of Pahang (**DK I**) (2005)
- :
- - Royal Family Order of Perak (**DK**)
- (**SPCM**) – **Dato' Seri**
- :
- - Royal Family Order of Selangor (**DK I**) (2002)
- :
- - Family Order of Terengganu (**DK II**)
- - Order of Sultan Mahmud I of Terengganu (**SSMT**) – **Dato' Seri** (1998)
# பெர்லிஸ் புத்ரா

## விருதுகள்

### பன்னாட்டு விருதுகள்

- :
- - Order of St Michael and St George (**CMG**) (1948)
- - Queen Elizabeth II Coronation Medal (1953)
- - Order of St Michael and St George (**KCMG**) – **Sir** (1956)
- :
- - Royal Family Order of the Crown of Brunei (**DKMB**) (24 செப்டம்பர்1958)
- :
- - Royal Order of Cambodia (21 திசம்பர் 1962)
- :
- - Order of the Nile (17 ஏப்ரல் 1965)
- :
- - Order of the Chrysanthemum (15 சூன் 1964)
- :
- - Order of al-Hussein bin Ali (24 ஏப்ரல் 1965)
- :
- - Nishan-e-Pakistan (28 திசம்பர் 1961)
- :
- - Order of Sikatuna (**GCS**) (10 பெப்ரவரி 1961)
- :
- - Order of the Badr Chain (3 ஏப்ரல் 1965)
- :
- - Order of the Rajamitrabhorn (20 சூன் 1962)
# பெர்லிஸ் புத்ரா

## மலேசிய பேரரசர்கள் பட்டியல்

தீபகற்ப மலேசியாவின் ஒன்பது மாநிலங்களின் மலாய் அரசர்கள் ஐந்து ஆண்டுகளுக்கு ஒரு முறை ஒரு தலைமை அரசரைத் தேர்வு செய்கிறார்கள். அவரை பேரரசர் என்று மலேசியர் அழைக்கின்றனர். பேரரசர் என்பது மலேசியாவில் பயன்படுத்தப்படும் ஒரு வழக்குச் சொல் ஆகும். பின்வரும் ஆட்சியாளர்கள் பேரரசர் எனும் யாங் டி பெர்துவான் அகோங் பதவியில் பணியாற்றி உள்ளனர்.  
| # | படிமம் | பெயர் | நிலை | ஆட்சி | பிறப்பு | இறப்பு | ஆட்சியின் காலம் |
| --- | --- | --- | --- | --- | --- | --- | --- |
# இராதாகிருட்டிண அரிராம் தகிலியானி

**இராதாகிருட்டிண அரிராம் தகிலியானி** (*Radhakrishna Hariram Tahiliani*, பரம் விசிட்ட சேவா பதக்கம், அதி விசிட்ட சேவா பதக்கம், 12 மே 1930 – 14 அக்டோபர் 2015) என்பவர் இந்தியக் கடற்படையில் ஒரு கொடி அதிகாரியாக இருந்தார். 1984 ஆம் ஆண்டு டிசம்பர் மாதம் முதல் தேதி முதல் 1987 ஆம் ஆண்டு நவம்பர் மாதம் 30 ஆம் தேதி வரை 11 ஆவது கடற்படைத் தளபதியாகப் பணியாற்றினார். பரம் விசிட்ட சேவா பதக்கம், அதி விசிட்ட சேவா பதக்கம் ஆகிய பதக்கங்களைப் பெற்றுள்ளார்.  
கடற்படைத் தளபதியாகப் பொறுப்பேற்பதற்கு முன்பு இவர் மேற்கு பிராந்திய கடற்படை மற்றும் தெற்கு பிராந்திய கடற்படைகளின் கட்டளை கொடி அதிகாரியாகவும், மேற்கு கடற்படையின் கொடி அதிகாரியாகவும் பதவி வகித்தார். விமானம் தாங்கிக் கப்பல்களிலிருந்து இயக்கப்படும் விமானங்களின் விமானியான இவர், விமானம் தாங்கி கப்பலான ஐஎன்எஸ் விக்ராந்தின் கட்டளை அதிகாரியாகவும் பணியாற்றினார்.  
ஓய்வுக்குப் பிறகு, ராதாகிருட்டிண அரிராம் தகிலியானி 1990 முதல் 1994 வரை சிக்கிமின் ஆளுநராகப் பணியாற்றினார். செருமன் நாட்டின் பன்னாட்டு வெளிப்படைத்தன்மை என்ற சங்கத்தின் இந்திய அத்தியாயத்தின் நிறுவனர் உறுப்பினராகவும் தலைவராகவும் இருந்தார். இச்சங்கத்தின் வாரியக் குழுவிலும் இவர் பணியாற்றினார்.
# இராதாகிருட்டிண அரிராம் தகிலியானி

## கடற்படை வாழ்க்கை

1950 ஆம் ஆண்டு செப்டம்பர் மாதம் 1 ஆம் தேதியன்று தகிலியானி இந்திய கடற்படையில் நியமிக்கப்பட்டார், மேலும், 1952 ஆம் ஆண்டு மே மாதம் 17 ஆம் தேதியன்று துணை லெப்டினன்ட்டாக உறுதிப்படுத்தப்பட்டார். இந்திய கடற்படையின் விமானப்பிரிவில் சேர்ந்து, விமானம் தாங்கிக் கப்பல்களிலிருந்து இயக்கப்படும் விமானங்களுக்கான விமானியாகத் தகுதி பெற்றார். அமெரிக்காவின் கடற்படைப் போர் கல்லூரி மற்றும் புது தில்லியில் உள்ள தேசிய பாதுகாப்புக் கல்லூரியில் பட்டம் பெற்று ஒரு சோதனை விமானியாகவும் தகுதி பெற்றார்.  
ஜூலை 16, 1960 அன்று லெப்டினன்ட்-கமாண்டராக பதவி உயர்வு பெற்றார்., மே 18, 1961 அன்று தனது காக்கர், சீ காக் போர் விமானத்தை தரையிறக்கியபோது, ஐஎன்எஸ் விக்ராந்தின் தளத்தில் ஒரு விமானத்தை தரையிறக்கிய முதல் கடற்படை விமானி ஆனார். ஐஎன்எஸ் விக்ராந்தில் விமானம் தாங்கிக்கப்பல்களிலிருந்து இயக்கப்படும் விமானங்களுக்கான தாக்குதல் விமானியாகப் பணியாற்றினார்; டிசம்பர் 31, 1970 அன்று கேப்டனாக பதவி உயர்வு பெற்றதைத் தொடர்ந்து,1971 ஆம் ஆண்டு இந்திய-பாகிசுத்தான் போரின் போது அதன் விமானம் தாங்கி கப்பல் படைக்கு அவர் தலைமை தாங்கினார். பின்னர், அவர் ஐஎன்எஸ் திரிசூல் (1960) மற்றும் ஐஎன்எஸ் விக்ராந்த் ஆகியவற்றின் கட்டளை அதிகாரியாக பணியாற்றினார்.